Legal Document

Category: 123

Text:
43. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ  ΚΑΙ ΕΠΙΚΟΙΝΩΝΙΩΝ Αριθ. 69650/5111 της 6/19 Αυγ. 1998 (ΦΕΚ Β΄ 888) Αναπροσαρμογή παραβόλων και τελών προς απόκτηση πτυχίου Γενικού πτυχίου ραδιοτηλεγραφητή, Γενικού ή Περιορισμένου πτυχίου ραδιοτηλεφωνητή, πτυχίο ραδιοερασιτέχνη, έκδοση ή ανανέωση αδείας λειτουργίας ερασιτεχνικού ή πειραματικού σταθμού ασυρμάτου ή ειδικού ραδιοδικτύου ή ραδιοσταθμού CB καθώς και τροποποίση της ΚΥΑ 63000/1998. Έχοντας υπόψη: 1.Τις διατάξεις της παρ. 5 του άρθρ. 4, της παρ. 4 του άρθρ. 5, της παρ. 4 του άρθρ. 7 και της παρ. 11 του άρθρ. 9 του Ν.Δ. 1244/72 (ΦΕΚ 181 Α) «περί λειτουργίας ερασιτεχνικών και πειραματικών σταθμών ασυρμάτου, ειδικών ραδιοδικτύων και ιδρύσεως υπηρεσίας ελέγχου ραδιοεκπομπών». 2.Τις διατάξεις του άρθρ. 15 του Ν.Δ. 1244/1972 (Α 181) «περί λειτουργίας ερασιτεχνικών και πειραματικών σταθμών ασυρμάτου, ειδικών Ραδιοδικτύων και ιδρύσεως Υπηρεσίας Ελέγχου Ραδιοεκπομπών» όπως τροποποιήθηκε με το άρθρ. 8 του νόμ. 1780/1988 (Α 114) «Τροποποίηση και συμπλήρωση του ν.δ. 1244/1972 και άλλες διατάξεις». 3.Την διάταξη της παρ. 1 του άρθρ. 3 του Π.Δ. 271/76 (ΦΕΚ 102/Α) «περί λειτουργίας ερασιτεχνικών και πειραματικών σταθμών ασυρμάτου, ειδικών ραδιοδικτύων κ.λ.π.». 4.Την ΚΥΑ 105804/10756/93 (ΦΕΚ 3/Β/1994) όπως τροποποιήθηκε με την ΚΥΑ 53912/788/97 (ΦΕΚ 139/Β/1997). 5.Την ΚΥΑ 63600/26.5.1997 (ΦΕΚ β 463/6.6.1997) «Κανονισμός εγκρίσεων τύπου ασυρματικών συσκευών» καθώς και την ΚΥΑ 60600/13.4.1993 (ΦΕΚ Β 280/23.4.1993)  «Διακίνηση ασυρματικών συσκευών» όπως τροποποιήθηκε με την ΚΥΑ 97400/21.11.1994 (ΦΕΚ Β 884/28.11.1994) «τροποποίησης της 60600/1993 κοινής απόφασης περί της διακίνησης ασυρματικών συσκευών». 6.Τις διατάξεις της ΚΥΑ 63000/Β/3413 (ΦΕΚ Β 616/18.6.1998). 7.Τις διατάξεις του άρθρ. 29Α του Νόμ. 1558/1985 (Α 137) «Κυβέρνηση και Κυβερνητικά όργανα» που προστέθηκε με το άρθρ. 27 του Νόμ. 2081/92 (Α 154). 8.Την απόφαση 1107147/1239/4.10.96. (Β 922) του Πρωθυπουργού και του Υπουργού Οικονομικών «περί ανάθεσης αρμοδιοτήτων Υπουργού Οικονομικών στους Υφυπουργούς Οικονομικών». 9.Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: Άρθρ.1.-1.Τα παράβολα και τέλη που αναφέρονται στα άρθρ. 4, 5, 7 και 9 του Ν.Δ. 1244/72 έχοντα ανταποδοτικά χαρακτήρα, αναπροσαρμόζονται όπως καθορίζεται πιο κάτω αντίστοιχα για τα αιτήματα που καταθέτονται από 1 Νοεμ. 1998. α.Για τη συμμετοχή στις εξετάσεις προς απόκτηση πτυχίου ραδιορασιτέχνη, οποιασδήποτε κατηγορίας, δραχ. 6.000 ως παράβολο. β.Για την έκδοση ή ανανέωση της γενικής άδειας λειτουργίας ερασιτεχνικού σταθμού (βάσης, επί οχήματος ξηράς, επί πλωτού μέσου, επί αεροσκάφους καθώς και φορητού), οποιασδήποτε κατηγορίας, δραχ. 6.000, ως τέλος λειτουργίας. Για την τροποποίηση της άδειας αυτής, δραχμ. 2.000 ως παράβολο. γ.Για την έκδοση ή ανανέωση αδείας λειτουργίας πειραματικού σταθμού οποιασδήποτε κατηγορίας, 30.000 ως βασικό τέλος. Για την τροποποίηση της άδειας αυτής, δραχ. 6.000 ως παράβολο. δ.Για την έκδοση, ανανέωση ή επέκταση άδειας λειτουργίας ειδικού ραδιοδικτύου οποιασδήποτε κατηγορίας, δραχ. 30.000 ως βασικό τέλος. Για την τροποποίηση της άδειας αυτής, δραχ. 6.000 ως παράβολο. 2.Τα παράβολα και τέλη που προβλέπονται στο άρθρ. 2 του Νόμ. 1780/88 για την έκδοση ή ανανέωση αδείας λειτουργίας για κάθε ένα ραδιοσταθμό CB, καθορίζονται όπως παρακάτω για τα αιτήματα που καταθέτονται από 1 Νοεμ. 1998. α.Για ραδιοσταθμό CB Α΄ κατηγορίας σε συλλόγους CB της περίπτ. 2α του άρθρ. 5 του Π.Δ. 156/90, δρχ. 30.000 ως τέλος λειτουργίας. (Αντί για τις σελ. 470,0039-470,0044)  Σελ. 470,0039(α) Τεύχος      Σελ.        Ιδιωτικοί Σταθμοί Ασυρμάτου - Χρήση Ραδιοσυχνοτήτων 22.Ζ.δ.42-43 β.Για ραδιοσταθμό CB Α΄ κατηγορίας των περιπτ. β και γ της παρ. 2 του άρθρ. 5 του Π.Δ. 156/90, δρχ. 12.000 ως τέλος λειτουργίας. γ.Για ραδιοσταθμό CB Α΄ κατηγορίας της περίπτ. δ της παρ. 2 του άρθρ. 5 του Π.Δ. 156/90, δρχ. 6.000 ως παράβολο. δ.Για ραδιοσταθμό CB Β΄ και Γ΄ κατηγορίας δρχ. 12.000 ως τέλος λειτουργίας. ε.Για την τροποποίηση οποιασδήποτε άδειας από τις παραπάνω περιπτώσεις δρχ. 2.000 ως παράβολο. 3.Οι ανάπηροι (τυφλοί, παραπληγικοί, ημιπληγικοί, άτομα με μεγάλη κινητική αναπηρία, καρδιοπαθείς, νεφροπαθείς σε τακτική αιμοκάθαρση) με ποσοστό αναπηρίας τουλάχιστον 67% βεβαιωμένο από τις αρμόδιες υγειονομικές αρχές, σύμφωνα με τις προϋποθέσεις του Νόμ. 1648/86, καθώς και οι πάσχοντες από μεσογειακή αναιμία για την έκδοση ή ανανέωση ή τροποποίηση αδείας λειτουργίας ραδιοερασιτεχνικού σταθμού ή ραδιοσταθμού C.B. καταβάλλουν το 1/2 από τα καθοριζόμενα πιο πάνω παράβολα και τέλη λειτουργίας. Άρθρ.2.-(Παρατίθεται στο τέλος της παρ. 1 άρθρ. 7 του Β.Δ. 220/1971, ανωτ. σελ. 445). Άρθρ.3.-«Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβέρνησης, εκτός των διατάξεων: α.της παρ. 7 του άρθρ. 1 και της παρ. 2 του άρθρ. 2 που αφορούν αυξήσεις παραβόλων για την έκδοση εγκρίσεων τύπου και εγκρίσεων κυκλοφορίας ασυρματικών συσκευών αντίστοιχα, που τίθενται σε εφαρμογή για τα σχετικά αιτήματα των ενδιαφερομένων που κατατίθενται στην αρμόδια Κεντρική Υπηρεσία του ΥΜΕ από 1 Σεπτ. 1998. β.της παρ. 1 του άρθρ. 2 που αφορά αύξηση παραβόλου για την έκδοση αδειών εμπορίας ασυρματικών συσκευών, που τίθεται σε εφαρμογή για τα σχετικά αιτήματα των ενδιαφερομένων που κατατίθενται στις Υπηρεσίες Μεταφορών και Επικοινωνιών των Νομαρχιακών Αυτοδιοικήσεων από 1 Νοεμ. 1998». Άρθρ.4.-Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβέρνησης, μετά την οποία καταργείται η κοινή απόφαση Υπουργών Οικονομικών και Μεταφορών και Επικοινωνιών 105804/10756/93 (ΦΕΚ 3/Β/1994) καθώς και η όμοια 53912/788/97 (ΦΕΚ 139/Β/ 1997). Σελ. 470,0040(α) Τεύχος      Σελ.        22.Ζ.δ.43 Ιδιωτικοί Σταθμοί Ασυρμάτου - Χρήση Ραδιοσυχνοτήτων